NaiveNeuron/SloPal huggingface dataset:
B. Bugár, podpredseda NR SR: (2004-09-08):
(Hlasovanie.) Prítomných 141, za 132, proti 3, hlasovania sa zdržali 5, nehlasoval 1. Konštatujem, že sme určili výbory, gestorský výbor a lehoty výborom na prerokovanie tohto návrhu v druhom čítaní. Vážené panie poslankyne, páni poslanci, ešte predtým, čo by sme pokračovali v rozprave, pán poslanec Minárik, procedurálny návrh, nech sa páči.
Ľ. Kaník, minister práce, sociálnych vecí a rodiny SR: (2003-05-22):
Vážená pani poslankyňa, špecializácia pre lekárov neurčuje vyhláška č. 40/1997, tá hovorí o štandardoch pre minimálne personálne a materiálno-technické vybavenie niektorých druhov zdravotníckych zaradení, ale nariadenie vlády č. 157/2002 Z. z. o ďalšom vzdelávaní pracovníkov v zdravotníctve. Špecializácia pre lekárov - garantov pre hospice a paliatívnu starostlivosť je paliatívna medicína, ale tá sa v nej nenachádza. Podľa odporúčaní Rady Európy však plánujeme doplniť do kategórie lekár paliatívnu medicínu ako certifikovanú pracovnú činnosť nad základné špecializačné odbory neurológia a vnútorné lekárstvo. Zároveň kategória sestra by sa doplnila o paliatívnu starostlivosť ako spoločnú certifikovanú pracovnú činnosť. Ďakujem. To je všetko. Z. Martináková, podpredsedníčka NR SR: Pani poslankyňa, chcete ešte doplňujúcu otázku? Nech sa páči.
Danko, Andrej, predseda NR SR (2016-05-25):
Ďakujem. Prosím, prezentujme sa a hlasujme. (Hlasovanie.) Ďakujem. Prítomných 137 poslancov, za 60, proti 6, zdržalo sa 70, nehlasoval 1. Konštatujem, že sme uvedený návrh neschválili a nebudeme pokračovať v rokovaní o tomto návrhu zákona. Ďakujem, vážení páni poslanci. Ukončujem hlasovanie. Prosím vás, pani poslankyne, páni poslanci, súčasťou programu 4. schôdze Národnej rady sú písomné odpovede členov vlády na interpelácie poslancov a interpelácie. Vzhľadom na priebeh rokovania Národnej rady, podľa ktorého sa javí, že schôdza by už zajtra, teda vo štvrtok nemusela prebiehať, pýtam sa vás, či je všeobecný súhlas, aby sme tieto body prerokovali dnes o 14. 00 hod. (Súhlasná reakcia pléna.)	Ďakujem. A dovoľte teda, vyhlasujem do 11.20 hod. krátku prestávku a budeme pokračovať v rokovaní v zmysle... (Reakcia z pléna.) Á, ospravedlňujem sa. Nech sa páči, procedurálny návrh, pani Nachtmannová Oľga.
Laurenčík, Milan, podpredseda NR SR (2021-06-17):
V tejto chvíli vyhlasujem všeobecnú rozpravu za skončenú. Chcem sa spýtať, či chce zaujať stanovisko k rozprave pán minister. Nechce. Pán spravodajca? Nechce. Prerušujem rokovanie o tomto bode programu. Vyhlasujem dvojminútovú prestávku pred hlasovaním. Pán poslanec Suja, máte procedurálny návrh? Nech sa páči. Nech sa páči, pán poslanec.
Galko, Ľubomír, poslanec NR SR (2018-02-14):
Ďakujem pekne. Dávam procedurálny návrh, pán predseda, aby sa o tomto bode rokovalo tak, ako bolo navrhnuté. A chcel by som vás požiadať, kolegov ctených z vládnej koalície, aby ste neriešili môj zdravotný stav. O mňa sa starajú lekári, starajú sa o mňa dobre a majú moju dôveru. Vy nie ste moji lekári. A pokiaľ ste potrebovali tú situáciu vyhodnotiť za tak dôležitú, že dnes ste tento bod navrhli, tak ja som pripravený sa obhajovať a som pripravený, tak ako som to deklaroval včera aj dnes, zodpovedať všetky otázky. Takže ja vás chcem požiadať, aby ste ten, aby sme ten bod prerokovali tak, ako bolo dohodnuté. Ďakujem pekne. (Potlesk.)
Hargaš, Ján, poslanec NR SR (2024-01-08):
Ďakujem za slovo, pán predsedajúci. A ďakujem ti, pani kolegyňa, za tvoj príspevok, hovorila si v ňom, že tento zákonodarný zbor zastupuje 5,5 mil., 5,5 mil. obyvateľov Slovenska. A ja sa opakovane vraciam k tomu, že koľko teda ľudí zastupuje koalíciu, a že má naj... naj... najtesnejšiu, teda najtesnejšiu nie, ale teda trojhlasovú väčšinu v tomto parlamente. A ja teda chápem, že v tomto malom, uzavretom priestore 76 keď zasvieti pred očami, tak všetci si myslia, že majú všetku moc sveta, že to je ako ten... Kryptón sa to volá, alebo jak sa to volalo, ten Superman čo jedol alebo z čoho mal tie superschopnosti? Tak 76 a zrazu už ste pánom celého vesmíru. No, ale nie je to tak, že skúsim to teda vyjadriť nejak inak, prečo nie je správne, že takýmto valcujúcim spôsobom tu koalícia predkladá jeden zákon za druhým a neumožňuje k nim štandardný legislatívny proces, tak teda matematicky, že ak teda 150 poslancov zastupuje 5,5 mil. obyvateľov, tak približne 36-tisíc obyvateľov zatupuje každý jeden poslanec. Hej? To znamená, že koalícia tu zastupuje 2,9 mil., povedzme, že tí, ktorí neboli vo voľbách, tak súhlasia s nejakým štandardným rozdelením tej, tej štatistiky, takže 2,9 mil. a opozícia 2,6 mil. Čiže vy tu akože valcujete valec a 2,6 mil. ľuďom na Slovensku, polovici krajiny hovoríte, že... neviem slovenský ekvivalent frázy deal with it, akože tak sa s tým zmierte, hej, vyhrali sme voľby, tak, tak my si ideme, ideme svoje. Takže som rád, že po deviatich hodinách rozpravy sa prvý koaličný poslanec odvážil vystúpiť, a teda pán Muňko mal jednu faktickú poznámku, to je legendárny asi úspech z rokovacieho dňa. A veľmi sa teším zajtra na pána, pána ministra, možno by nám mohol povedať konkrétny čas, aby sme naozaj si všetci prišli vypočuť tie argumenty. Ďakujem.
Halgašová, Jarmila, poslankyňa NR SR (2022-04-28):
Ďakujem veľmi pekne za toto... za túto informáciu. Ja pevne verím, že sa nezopakuje, nejaké kauz... kauzy typu Dobytkár. Ale predsa by som sa chcela ešte opýtať na tú podporu poľnohospodárom, potravinárom, ktorá bola avizovaná vo výške 5,2 mil. + 10 mil., myslím, zo štátneho rozpočtu. Myslím, že to bolo na ceny pohonných hmôt a energií, na nejaké kompenzácie. Akým spôsobom sa toto bude realizovať a ako to bude, či to bude cielené aj pre potravinárov? Ďakujem.
Laurenčík, Milan, podpredseda NR SR (2021-05-12):
Ďakujem. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre obranu a bezpečnosť, predsedovi tohto výboru pánovi poslancovi Jurajovi Krúpovi, aby informoval Národnú radu o výsledku rokovania výborov o tomto návrhu zákona a aby odôvodnil návrh, ako aj stanovisko gestorského výboru. Nech sa páči.
Kadúc, Miroslav, poslanec NR SR (2015-06-18):
Ďakujem pekne, pani predsedajúca. Dajte, prosím, hlasovať o tom, že návrh zákona prerokujeme v druhom čítaní.
Petrík, Simona, poslankyňa NR SR (2016-03-23):
Sľubujem. (Potlesk.)
Ledecký, Vladimír, poslanec NR SR (2021-11-24):
Pán predseda, dajte, prosím, hlasovať spoločne o bodoch 1 až 9 zo spoločnej správy a to s odporúčaním gestorského výboru schváliť.
Viskupič, Jozef, poslanec NR SR (2016-12-07):
Musím podporiť tézu, že symbolizmus akéhokoľvek pamätného dňa, resp. dňa, ktorý uznáva Slovenská republika ako štátny sviatok, je veľmi dôležité vnímať v nejakom kontexte. Myslím si, že ten symbolizmus je skrytý v tom, že pri akomkoľvek pamätnom dni si človek, ktorý tento deň uctieva alebo má ho v pamäti, dopĺňa presne to svoje. Štát alebo táto snemovňa chce a má na hlavnom zreteli, aby – a takisto obaja predkladatelia –, aby sa na niektoré dni nezabudlo, to môže byť ten objektívny dôvod a tých subjektívnych, na čo chcem ja, na čo chce konkrétna rodina konkrétneho občana, aby sa pri tomto dni nezabudlo, je to subjektívno. Preto je to podľa mňa dobré, že ten symbolizmus pamätných dní má zostať z hľadiska objektívneho pohľadu, tak ako spomínal pán poslanec Osuský, ale aj toho subjektívna, že presne na tento deň sa vzťahujú tie zážitky, tie v tomto prípade nedobré skúsenosti, na ktoré sa zabudnúť nemá, a čím viac ich bude, tým sa to bude lepšie a dlhšie pamätať a to je podľa mňa dôležité, a preto tento návrh zákona podporujem.
Laurenčík, Milan, podpredseda NR SR (2021-10-22):
Na faktické poznámky bude teraz reagovať pán poslanec Milan Vetrák, nech sa páči.
Dostál, Ondrej, poslanec NR SR (2023-12-14):
Pani poslankyňa Luščíková, upozornili ste na problém, ako budú mať tieto tzv. konsolidačné opatrenia dopady na podnikateľské prostredie, alebo teda podnikateľov, najmä na malých a stredných podnikateľov, ktorí sú chrbtovou osou každej ekonomiky, a je naozaj škoda, že tu, že tu nevedieme debatu o tom, ako reálne naštartovať ekonomiku, lebo tieto opatrenia, teda vyššie dane, vyššie odvody, vyššie poplatky, samozrejme, že nemajú potenciál naštartovať ekonomiku, a teda ani sa nečudujem tej druhej strane, že nikto z nich nemá potrebu tu obhajovať tie opatrenia, lebo tie opatrenia sú naozaj ťažko obhájiteľné a je úplne zjavné, že budú poškodzovať ekonomiku, budú poškodzovať podnikanie, budú poškodzovať hospodársky rast a budú oslabovať ekonomický potenciál krajiny smerom do budúcnosti. Napriek tomu si myslím, že aj to vaše vystúpenie, aj tie iné vystúpenia majú zmysel, lebo má zmysel, aj jak debatujeme medzi sebou v rámci opozície. Samozrejme, že aj mne to chýba, že koaliční poslanci sú ticho, vôbec nereagujú, že členovia vlády sa nevyjadrujú a neobhajujú svoj vládny návrh, ale má zmysel, aby sme diskutovali aj my medzi sebou v rámci opozície, nemá to zmysel z hľadiska toho, že čo sa teraz podarí presadiť alebo nepodarí presadiť, ale mali by sme si aj my vyjasňovať názory, hľadať, hľadať riešenia, a teda nielen pri takejto príležitosti, keď to má rozmer nejakej masívnej, masívnej diskusie, ale mohli by sme si tento zvyk zachovať aj do budúcnosti, keď sa budú riešiť vecné otázky, na ktoré nemusíme mať vždy rovnaké názory, možno aj navzájom, navzájom polemizovať, ale parlament je od toho, aby sa v ňom diskutovalo, tak dobre, že to robíme.
P. Paška, predseda NR SR: (2010-02-03):
(Hlasovanie.) 132 prítomných, 100 za, 1 proti, 31 sa zdržalo. Návrh sme schválili. Pán poslanec Pelegrini uvedie hlasovanie v prvom čítaní o návrhu zákona č. 142/2000 Z. z. o metrológii. Je to tlač 1364.
M. Sabolová, poslankyňa: (2007-06-21):
Chcete, aby sme ten návrh podporili, pretože je vecne správny, ale vraciate sa do obdobia, keď ste boli zástupkyňa starostu v tejto mestskej časti, v čase, keď sa o týchto peniazoch rozhodovalo. Nechcem do toho vnášať politiku, nechcem do toho vnášať politiku, ale vy ste sa veľmi nemúdro a neuvážene vrátili do obdobia, ktoré s týmto rokovaním o tomto zákone nemá čo hľadať, pretože my rokujeme vecne o legislatíve a nie o tom, či politicky niekto už za to nesie svoju zodpovednosť a vy dobre viete, že nesie. Takže tú podporu na to, aby to bol systémový krok, máme, ale ja žiadam ministra, aby sa vyjadril, prečo sa takto účelovo zmenila táto časť zákona a zobrala sa kompetencia mestskej časti Dargovských hrdinov.
Přidal, Alojz, poslanec NR SR (2010-11-03):
Pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blaha, Ľuboš, podpredseda NR SR (2023-12-13):
Pán poslanec Martin Šmilňák.
Laššáková, Jana, podpredsedníčka NR SR (2012-06-28):
A teraz, prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pani poslankyne Viery Mazúrovej a znie: „Vážený pán predseda vlády, ako chcete naplniť Programové vyhlásenie vlády Slovenskej republiky vo vzťahu k sfunkčneniu verejného obstarávania?“ Nech sa páči, pán podpredseda, odpovedajte na otázku.
Antal, Peter, poslanec NR SR (2017-03-23):
Dajte, prosím, teraz hlasovať o bode 32 spoločnej správy, odporúčanie gestorského výboru je schváliť.
Zmajkovičová, Renáta, podpredsedníčka NR SR (2014-05-15):
Ďakujem. Kolegyne a kolegovia, prerušujem rokovanie o tomto bode programu, budeme pokračovať o 11.00 hodine hlasovaním o jednom prerokovanom bode. Ďakujem. (Prestávka.) (Po prestávke.)
Žitňanská, Jana, poslankyňa NR SR (2022-06-15):
Ďakujem pekne. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Ďalej, aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 9. septembra 2022 a v gestorskom výbore do 12. septembra 2022.
Kaník, Ľudovít, poslanec NR SR (2012-06-19):
Projekt eura je vo vážnych problémoch. A s ním to prináša aj ekonomické problémy celej eurozóne. Je to preto, že to bol viac politický projekt ako ekonomický. Ale keďže sme jeho súčasťou, musíme teraz hľadať cesty, ako zabrániť tomu, aby to malo negatívne dopady na našich občanov a na našu ekonomiku. Nie som si istý, či tie nástroje, ktoré sa používajú, sú tie správne a či to prinesie tie efekty, ktoré sa očakávajú. Dva body ma znepokojujú. A chcel by som poznať váš názor na to. Keď vidím pred sebou projekciu vývoja dlhu verejnej správy Slovenskej republiky, tak vidíme, že sa veľmi rýchlo blížime k 50 %. Keď k tomu prirátame vplyvy, ktoré navýšia tento dlh vplyvom zapojenia Slovenska do Európskeho stabilizačného mechanizmu, a keď už dnes vieme, že tá situácia sa nijako výrazne nezlepšuje, maximálne stagnuje alebo sa skôr zhoršuje, čo to bude znamenať pre budúcnosť Slovenska a jeho ekonomiky z hľadiska jeho zadlženia a ako bude vyzerať Slovensko, keď napriek tomu, že bude robiť hospodársky zodpovednú politiku, napriek tomu, že naši obyvatelia si budú uťahovať opasky, bude sa zvyšovať jeho zadlženie, s následným negatívnym dopadom na hodnotenie Slovenska, na jeho rating, na jeho dlhovú službu a ďalšie veci, jednoducho dlhová špirála, ktorá nás bez nášho zavinenia môže dostať tam, kde sa dnes nachádza Grécko a ďalšie krajiny? A potom druhá oblasť, kontrola národných parlamentov. Vieme, že tie prístupy sú rôzne a práve tie zodpovedné krajiny, ako je Nemecko, Fínsko, ale aj Rakúsko, stavili na parlamentné procedúry. Takže bol by som rád, aby aj Slovensko išlo touto cestou. Čo si myslíte o tom, že pri takýchto závažných rozhodnutiach, ktoré naozaj ovplyvňujú osudy ekonomiky krajiny, ktorá cesta je najvhodnejšia a či sa neukazuje, že aj tu treba nasledovať cestu zodpovedných krajín, predovšetkým, ako som spomenul, rozhodujúcej krajiny eurozóny, ekonomicky rozhodujúcej, a to je Nemecko, a neposilniť na maximálnu možnú mieru parlamentné procedúry pri schvaľovaní a uvoľňovaní, resp. dávaní mandátov a zaujímaní stanovísk k tomu, akým spôsobom sa budú používať prostriedky v Európskom stabilizačnom mechanizme?
Danko, Andrej, podpredseda NR SR (2024-05-10):
Pani poslankyňa Mesterová.
P. Paška, predseda NR SR: (2006-12-12):
(Hlasovanie.) 150 prítomných, 85 za, 65 proti. (Potlesk.) Konštatujem, že sme schválili návrh zákona o štátnom rozpočte na rok 2007 ako celok v znení prijatých pozmeňujúcich a doplňujúcich návrhov a návrh rozpočtu verejnej správy na roky 2007 až 2009. Ešte vás prosím, pán spravodajca, musíme odhlasovať...
B. Bugár, podpredseda NR SR: (2004-10-26):
M. Maxon, poslanec: Vážený pán podpredseda Národnej rady Slovenskej republiky, vážený pán podpredseda vlády Slovenskej republiky, vážené panie poslankyne, vážení páni poslanci, trošku tu zavládol šum, keď pán kolega Šulaj skonštatoval, že ten návrh, ktorého kontúry sa teraz rysujú, je antikoncepčný, myslím si, že na tom nebolo nič mimoriadne, aj keď pod týmto pojmom si často vysvetľujeme niečo iné, ale ja teda musím skonštatovať, že mal absolútnu pravdu, lebo ak niečo nie je v súlade s koncepciou, respektíve proti koncepcii, tak je antikoncepčné a na tomto zákone sa to absolútne jasne a zreteľne prejavilo. Vláda Slovenskej republiky do pléna Národnej rady, respektíve do Národnej rady predkladala vládny návrh zákona v harmónii so všetkými zainteresovanými, ktorí v oblasti stavebného sporenia pracujú, akoby náhodou vo výbore pre financie, rozpočet a menu ministerstvo financií potom uplatnilo svoj pozmeňujúci návrh, kde sa tá stratégia a koncepcia v oblasti podpory stavebného sporenia mení. Napriek tomu, že je tu už pravidlo, že sa veľmi málo počúvame, chcel by som naozaj zdôrazniť niekoľko zásadných skutočností, na ktoré už poukázal aj pán poslanec  Hurban. Ďakujem pekne, pán minister. Ešte raz, dámy a páni, na podporu bývania prostredníctvom stavebného sporenia už išlo 131 miliárd Sk. Je to viac ako 65 percent celkového objemu finančných zdrojov použitých na výstavbu a obnovu bytového fondu. Stavebné sporiteľne na malom Slovensku majú približne dva milióny klientov a treba si uvedomiť, že na 90 percent sú to klienti, ktorých ekonomická situácia nie je osobitne priaznivá alebo nedosahujú ten nadštandard životnej úrovne úzkej skupiny ľudí, ktorí si môžu zabezpečiť bývanie, respektíve obnovu bytového fondu aj bez stavebného sporenia. Pri stavebnom sporení je štátna prémia veľmi významným stimulom. Na jednej strane motivuje občanov k tomu, aby svoje voľné zdroje ukladali vo forme dlhodobého sporenia, na druhej strane vytvára potom objektívny priestor na dlhodobé stavebné úvery, a tým sa, samozrejme, zabezpečuje rozvoj bývania na Slovensku. Dovoľte mi ešte povedať, pokiaľ by prešiel pozmeňujúci návrh, ktorý je uvedený v spoločnej správe pod č. 6, čo to znamená. Znamená to, že stavebný sporiteľ na to, aby mohol dosiahnuť očakávanú prémiu, musel by v budúcom roku na stavebné sporenie uložiť viac o 6 060 Sk. Ak teda tvrdíme, že stavebné sporenie na Slovensku sa už... (Ruch v sále.)
Grendel, Gábor, podpredseda NR SR (2020-04-22):
Pán poslanec Linhart.
Hrnčiar, Andrej, podpredseda NR SR (2017-12-05):
Pán poslanec Krajniak.
Viskupič, Jozef, poslanec NR SR (2012-10-26):
Ďakujem za príspevok. A takisto vážiac si, v tomto prípade morálnu autoritu dvojnásobného predsedu tohto, tejto snemovne zákonnosti, ako hovorieva Janko Mičovský, myslím si, že rešpektovať džentlmenské dohody treba. A vítam to, že príde k nejakej následnej dohode a nebudeme môcť otvárať, čo bolo najväčším strachom všetkých poslancov zúčastnených na poslaneckom grémiu, že ak sa otvorí rokovací poriadok, tak bude smršť pozmeňovacích návrhov. To, čo robíme my na úplne iných miestach, je, že otvára sa otázka, a otvoril ju aj sám súčasný predseda parlamentu, a je to otázka postavenia poslanca, ako si, pán poslanec, spomínal. A to je tým, že máme veľmi starú normu, normu z roku 1989, zákona o poslancoch. Táto norma je veľmi obsolentná a v mnohých bodoch nerešpektuje súčasnú realitu. Tým, že je ambícia vedenia parlamentu ju zmeniť a zmeniť ju na širokom politickom fóre, je toto dobre. A myslím si, že pracovná komisia, ktorá sa bude touto otázkou zaoberať, má priniesť nové otázky, ktoré môžu rešpektovať aj to, čo hovoríš, a to je, že postavenie poslanca v spoločnosti má byť upravené na základe jasných pravidiel. Zároveň jedna z tých otázok je aj vykonávanie poslaneckého prieskumu a v následnom bode tejto schôdze sa jej venujem tým, že som ju otvoril.
Pellegrini, Peter, predseda NR SR (2015-02-11):
Ďakujem. Prerušujem rokovanie o tomto bode programu. V rokovaní budeme pokračovať prvým čítaním o návrhu poslankyne Národnej rady Slovenskej republiky Jany Kiššovej na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a ktorým sa mení zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1369. Návrh na jeho pridelenie na prerokovanie výborom je v rozhodnutí č. 1379. Máte slovo, pani poslankyňa. Prosím, uveďte návrh zákona.
J. Horváth, poslanec: (2008-04-09):
Správu o plnení úloh zahraničnej politiky Slovenskej republiky v roku 2007 pridelil predseda Národnej rady Slovenskej republiky svojím rozhodnutím č. 579 z 11. marca 2008 na prerokovanie Výboru Národnej rady Slovenskej republiky pre európskej záležitosti a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Výbory, ktorým bol materiál pridelený, prerokovali tento v určenej lehote. Výbor Národnej rady Slovenskej republiky pre európske záležitosti na svojom rokovaní dňa 26. marca 2008 neprijal k uvedenej správe platné uznesenie, nakoľko podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov s ním nevyslovila súhlas nadpolovičná väčšina prítomných členov výboru. Zahraničný výbor Národnej rady Slovenskej republiky uznesením z 27. marca 2008 č. 85 odporúča Národnej rade Slovenskej republiky vziať na vedomie Správu o plnení úloh zahraničnej politiky Slovenskej republiky v roku 2007. Gestorský výbor na základe výsledku rokovania výborov a stanovísk poslancov gestorského výboru odporúča Národnej rade Slovenskej republiky vziať na vedomie Správu o plnení úloh zahraničnej politiky Slovenskej republiky v roku 2007. Spoločná správa výborov Národnej rady Slovenskej republiky o prerokovaní Správy o plnení úloh zahraničnej politiky Slovenskej republiky v roku 2007 vo výboroch Národnej rady Slovenskej republiky (tlač 562a) bola schválená uznesením Zahraničného výboru Národnej rady Slovenskej republiky č. 88 z 27. marca 2008. Týmto uznesením výbor zároveň poveril člena výboru Juraja Horvátha plniť úlohy spoločného spravodajcu. Prosím, pani predsedajúca, aby ste v tejto chvíli otvorili rozpravu k tomuto bodu.
Ďuriš Nicholsonová, Lucia, podpredsedníčka NR SR (2019-03-28):
Pán poslanec Mizík.
Ráž, Jozef, minister dopravy SR (2024-02-09):
Dobrý deň. Vážený pán predseda, vážené dámy, vážení páni, návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov a ktorým sa menia a dopĺňajú niektoré zákony, bol vypracovaný v súvislosti s návrhom na odloženie účinnosti zákonov, ktorými sa od 1. apríla 2024 mala spustiť reforma procesov v oblasti povoľovania stavieb. Vzhľadom na súčasný stav predpripravenosti podmienok na aplikáciu tohto zákona o výstavbe v znení neskorších predpisov po stránke technickej, organizačnej a legislatívnej je naliehavá potreba do 31. marca 2024 prijať právnu úpravu, ktorou sa o jeden rok, t. j. do 1. apríla 2025, oddiali nadchádzajúca účinnosť novej právnej úpravy v oblasti výstavby a vykonajú sa úpravy v oblasti výstavby a vykonajú sa úpravy ďalších nadväzujúcich právnych predpisov. V prípade spustenia nepripravenej zmeny stavebného práva hrozí vznik značných hospodárskych škôd a ohrozenie fungovania stavebného sektora na celom Slovensku, čo odôvodňuje použitie skráteného legislatívneho konania predmetného zákona. Vážené panie poslankyne, páni poslanci, dovoľujem si vás požiadať o podporu tohto návrhu na skrátené legislatívne konanie. Ďakujem.
Pčolinský, Peter, podpredseda NR SR (2022-12-01):
Ďakujem. Pán minister, v podstate máte ešte tie dve minúty, môžte vyčerpať.
Dostál, Ondrej, poslanec NR SR (2010-10-19):
Vážený pán poslanec Maďarič, zákon je zlý a treba ho zmeniť. To nie je žiadne podrážanie pozície Slovenskej republiky, to je jednoducho priznanie si reality. A táto novela nie je niečo, čo by dostala Budapešť od vlády Ivety Radičovej, je to niečo, čo dostanú všetci občania Slovenskej republiky od vlády a od parlamentu. A operujete tu stále a opakovane, aj v minulosti, aj teraz, právom na prístup k informáciám aj v štátnom jazyku. Veľmi by ma zaujímalo, kde je koncipované takéto právo, lebo v slovenskej ústave takto definované právo neexistuje. V čl. 26 ods. 1 slovenská ústava zakotvuje slobodu prejavu a právo na informácie a v čl. 26 ods. 5 hovorí o tom, že orgány verejnej moci, zdôrazňujem orgány verejnej moci, majú povinnosť primeraným spôsobom poskytovať informácie o svojej činnosti v štátnom jazyku. Podmienky a spôsob vykonania ustanoví zákon. Čiže táto povinnosť sa vzťahuje na orgány verejnej moci a ak tomu zodpovedá nejaké právo občanov, tak je to právo občanov mať informácie od orgánov verejnej moci, nie od súkromných inštitúcií. A chcem pripomenúť, že čl. 26 obsahuje aj ods. 4, ktorý hovorí o tom, že slobodu prejavu a právo vyhľadávať a šíriť informácie možno obmedziť zákonom, ak ide o opatrenia v demokratickej spoločnosti nevyhnutné na ochranu práv a slobôd iných, bezpečnosť štátu, verejného poriadku, ochranu verejného zdravia a mravnosti. Zákon o štátnom jazyku zasahuje do slobody šírenia informácií nad tento rámec, nad rámec, ktorý je vymedzený v čl. 26 ods. 4 ústavy.
V. Veteška, podpredseda NR SR: (2005-05-10):
Ďalším bodom programu je prvé čítanie o vládnom návrhu zákona o štátnej službe profesionálnych vojakov ozbrojených síl Slovenskej republiky  a o zmene a doplnení niektorých zákonov . Vládny návrh zákona ste dostali ako tlač č. 1092. Návrh na jeho pridelenie na prerokovanie výborom máte v rozhodnutí č. 1108. Prosím ministra obrany Slovenskej republiky pána Juraja Lišku, aby návrh zákona uviedol.
Blanár, Juraj, podpredseda NR SR (2020-12-02):
Ďalší s faktickou poznámkou, pán Marian Kotleba.
Krajkovič, Mikuláš, poslanec NR SR (2017-09-13):
Áno. Teraz pristúpime k hlasovaniu o pozmeňujúcom a doplňujúcom návrhu zo spoločnej správy. Gestorský výbor odporúča hlasovať o bode spoločnej správy s odporúčaním schváliť.
Figeľ, Ján, podpredseda NR SR (2013-12-17):
S reakciou na vystúpenie pána poslanca Brocku Branislav Škripek. Nech sa páči.
Fecko, Martin, poslanec NR SR (2014-12-09):
Ďakujem pekne. Pán predsedajúci, pán navrhovateľ, kolegyne, kolegovia, dovoľte, aby som uviedol spravodajskú správu k tomuto návrhu zákona. V súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, ktorý máme pod tlačou 1252. Predkladám teda informáciu k tomuto návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní, v súlade s rozhodnutím predsedu Národnej rady, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, skončil som. Otvorte rozpravu k tomuto bodu programu.
P. Paška, podpredseda NR SR: (2006-12-08):
Nech sa páči, pán poslanec Mikloško.
Pellegrini, Peter, predseda NR SR (2024-02-08):
Prezentujme sa a hlasujme o bode 44 pozmeňujúceho návrhu pána poslanca Matoviča. (Hlasovanie.) Prítomných 146, za 33, proti 78, zdržalo sa 35. Tento bod sme neschválili.
Hort, Milan, podpredseda NR SR (2011-02-10):
Vážené panie poslankyne, vážení páni poslanca, skôr ako zahájime hodinu otázok, chcem požiadať pani poslankyňu Kiššovú, aby nás oboznámila s výsledkami verejného hlasovania o návrhu na voľbu generálneho riaditeľa Rozhlasu a televízie Slovenska . Pani poslankyňa, nech sa páči.
J. Tkáčová, poslankyňa: (2003-04-24):
Národná rada Slovenskej republiky uznesením č. 188 z 26. februára 2003 pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákon č. 281/1997 Z. z. o vojenských obvodoch a zákon, ktorým sa mení a dopĺňa zákon č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov (tlač 160), na prerokovanie týmto výborom: ústavnoprávnemu výboru, výboru pre pôdohospodárstvo, výboru pre verejnú správu a výboru pre obranu a bezpečnosť. Za gestorský výbor určila Výbor Národnej rady Slovenskej republiky pre pôdohospodárstvo. Výbory prerokovali predmetný návrh skupiny poslancov v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh skupiny poslancov pridelený, neoznámili v určenej lehote gestorskému výboru žiadne stanovisko k predmetnému návrhu skupiny poslancov podľa § 75 ods. 2 zákona Národnej rady Slovenskej republiky o rokovacom poriadku. Výbory Národnej rady Slovenskej republiky, ktorým bol návrh skupiny poslancov pridelený, zaujali k nemu tieto stanoviská: Ústavnoprávny výbor uznesením č. 102 z 15. apríla 2003 s návrhom skupiny poslancov súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre pôdohospodárstvo uznesením č. 24 z 8. apríla 2003 s návrhom skupiny poslancov súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre verejnú správu uznesením č. 21 z 2. apríla 2003 s návrhom skupiny poslancov nesúhlasil a odporučil ho Národnej rade Slovenskej republiky neschváliť. Výbor Národnej rady Slovenskej republiky pre obranu a bezpečnosť uznesením č. 48 zo 7. apríla 2003 s návrhom skupiny poslancov súhlasil a odporučil ho Národnej rade Slovenskej republiky schváliť s pripomienkami. V bode 4 v spoločnej správe č. 160a máte pozmeňujúce návrhy a doplňujúce návrhy s odporúčaním gestorského výboru. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: O bodoch spoločnej správy č. 2, 3, 4, 5, 6, 8, 10 a 11 hlasovať spoločne s návrhom gestorského výboru uvedené body schváliť. O bodoch spoločnej správy č. 1, 7 a 9 hlasovať spoločne s návrhom gestorského výboru tieto body neschváliť. Skončila som. Prosím, otvorte rozpravu.
Stohlová, Tamara, poslankyňa NR SR (2024-05-14):
Ďakujem pekne aj pánovi ministrovi teda za to, že reaguje v rámci rozpravy, ja si to cením. Krátka poznámka, že môže sa tento zákon týkať aj lesa, lesných porastov na nelesnej pôde, les môže byť aj na napríklad na ostatnej pôde, to sú tie chlieviky, do ktorých sa vám to možno nezmestí. Ja si pamätám, a dobre to ilustruje jedna situácia spred rokov, keď jeden predstaviteľ štátnych lesov v jednom rozhovore pre médium povedal k situácii po intenzívnej ťažbe, po ktorej vznikli naozaj rozsiahle holiny, že to, že ten les nevidíte, neznamená, že tam nie je. No ja žijem vo svete, kde holina les nie je, to znamená, že ak je raz les lesom, lebo sú tam stromy, lebo sú tam väzby, lebo je to tá charakteristika ekosystému, on sa môže podariť aj na tých ostatných plochách, ale toto nie je úplne podstata našej debaty. To je len taká, možnože dobre to ilustruje trošku, akým iným spôsobom sa pozeráme aj na túto problematiku. Ale opäť z toho, čo vy ste hovorili, veď my tu nemáme rozpor. Poďme riešiť situáciu poľnohospodárov tam, kde tie problémy sú, ale stačí teda, ak z tohto zákona vylúčime tie ostatné situácie, ktoré to ošetruje, kde to dopadá negatívnym spôsobom na ochranu prírody a zároveň sa to nijakým spôsobom netýka poľnohospodárov. Lebo proste na ostatnej ploche nejdeme sadiť kukuricu, nejdeme tam ani pásť, na krajoch, na brehových porastoch, toto nie je ambícia a takéto prípady v tom zákone sú a dajú sa odstrániť. A ešte k tej zmene, ktorú ste spomínali v tom zákone k tomu zastavanému územiu, vy ste ale tú vetu nedočítali, tam zákon hovorí, ten návrh, že sa nepoužije v zastavanom území obce na miestach voľne prístupných verejnosti, ďalej len verejná zeleň. Čiže... (Prerušenie vystúpenia časomerom.)
Blanár, Juraj, podpredseda NR SR (2022-05-19):
Ďalší, pán poslanec Nemec.
P. Paška, predseda NR SR: (2008-02-14):
Pán minister.
M. Číž, podpredseda NR SR: (2009-10-28):
(Hlasovanie.) Prítomných 134 poslancov, za  4, proti 72, zdržalo sa 58. Tento návrh sme neschválili.
V. Veteška, podpredseda NR SR: (2003-03-06):
J. Ševc, poslanec: Ďakujem pekne. Ja chcem hľadať odpoveď na to všetko, čo sa tu hovorí, ale verím, že v klube SDKÚ je veľa čestných poslancov a ja aj takých poznám. SDKÚ, čo to znamená, demokratické a kresťanské. Prečo to oni majú v názve. Prečo také silné slová a nálepky na svojich kolegov, keď hľadáme všetci pravdu. Neviem, či je to kultúrne, alebo - a keď, tak čo je to za kultúra. Je to v duchu: Zlodej kričí: Chyťte zlodeja! alebo o niečom inom. Prosím vás, vážme si sami seba, veď máme len jedno zdravie. Ďakujem.
Heger, Eduard, poslanec NR SR (2017-09-06):
Ďakujem pekne. Ja chcem poďakovať kolegovi aj o to, že vlastne naozaj pri takomto zákone je veľmi dôležité nebrať to len tak technicky alebo technokraticky, ale pozrieť sa aj na tú aplikačnú prax, lebo to je práve to, voči čomu aj tento zákon prichádza, aby umožnil alebo zabránil, aby mohli byť poškodzovaní jednak veritelia, ale poškodzovaný aj štát, práve na tých daniach, o ktorých som hovoril aj ja. A, a práve ten predmet alebo ten motív toho nečestného obchodu a to úmyselné konania, to je presne to, čo potrebujeme postihnúť. A preto je veľmi dôležité si povedať, či sa to naozaj udeje týmto zákonom. Ja by som ešte, pani ministerka, ak môžem, len jednu otázku, ktorú som zabudol sa opýtať, že či teda bolo aj nejakým spôsobom kvantifikované, mňa teda zaujíma hlavne z hľadiska toho výberu dane, že keď začne toto, keď toto príde do fungovania, a teda je to aj zákon namierený na boj proti daňovým únikom, či bola aj v komunikácii s ministerstvom financií nejakým spôsobom odhadnutá nejaká prognóza, že koľko by to mohlo zabrániť teda úniku dane alebo koľko by to mohlo priniesť dane do rozpočtu, tento krok. Či teda prišlo k nejakej takej kvantifikácii, neviem, to by ma zaujímalo. Ďakujem.
Pčolinský, Peter, podpredseda NR SR (2023-05-25):
Pani poslankyňa Mierna.
P. Hrušovský, podpredseda NR SR: (2001-11-29):
(Hlasovanie.) Prítomných je 106 poslancov, proti 79, zdržalo sa 20, nehlasovalo 7. Návrh sme neschválili. Ďalšie návrhy. J. Kvarda, poslanec: Vážený pán predsedajúci, mám poverenie gestorského výboru pokračovať v zmysle § 84 ods. 2 rokovacieho poriadku.
Tomáš, Erik, poslanec NR SR (2023-06-22):
Pán predsedajúci, dajte hlasovať o jedinom pozmeňujúcom návrhu zo spoločnej správy s odporúčaním gestorského výboru schváliť.
Šebová, Zuzana, poslankyňa NR SR (2017-06-16):
Vážený pán predsedajúci, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajcu k uvedenému návrhu zákona (tlač 599). Predkladám informáciu k predloženému návrhu zákona. Návrh spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s uznesením predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 31. augusta 2017 a gestorský výbor do 5. septembra 2017. Prosím, pán predsedajúci, otvorte všeobecnú rozpravu.
Šeliga, Juraj, podpredseda NR SR (2020-07-23):
Pán poslanec Takáč, nech sa páči, ako ďalší v rozprave. (Reakcie z pléna.) Tak svižnejšie, že máte, pán poslanec Takáč. (Ruch v sále.)
Lubyová, Martina, ministerka školstva, vedy, výskumu a športu SR (2017-10-12):
Vážený pán poslanec, ďakujem za položenú otázku. Ministerstvo školstva, vedy, výskumu a športu Slovenskej republiky systémovo podporuje kultúru otvorenosti a odbornosti pedagogických a odborných tímov aj transparentné riadenie škôl a školských zariadení ako predpoklad predchádzania a porušovania práv pedagogických zamestnancov a ďalších zamestnancov škôl. To znamená, kladieme dôraz aj na tú preventívnu funkciu veľmi silný, napriek tomu, že zrušenia, zrušenie pozície školského ombudsmana, k zrušeniu tejto pozície došlo, ale tá agenda ochrany práv pedagogických zamestnancov aj odborných zamestnancov je systémovo zabezpečovaná sekciou regionálneho školstva nášho ministerstva. A táto sekcia spolu s inými vecnými sekciami priebežne rieši konkrétne problémy z oblasti práv pedagogických zamestnancov aj odborných zamestnancov. To vyplýva nakoniec aj zo zákona o pedagogických zamestnancoch a odborných zamestnancoch. Čiže, čiže táto agenda, ktorú potenciálne mohol riešiť ombudsman, je riešená sekciou regionálneho školstva ministerstva školstva. Ďakujem za pozornosť. Vážený pán predseda, skončila som, ďakujem.
Pčolinský, Peter, poslanec NR SR (2017-05-18):
Ďakujem pekne. Vážený pán predsedajúci, vážené dámy, vážení páni, v súlade s § 129 zákona č. 350/1996 o rokovacom poriadku by som rád interpeloval predsedu vlády Slovenskej republiky k otázke tzv. akčných plánov. Totižto minulý rok koncom leta, začiatkom jesene na prelome mesiacov august a september vláda absolvovala tour de východ v okresoch na východnom Slovensku. Navštívila okresy s vysokou nezamestnanosťou, čiže môžme to nazvať, že najviac chudobné okresy v rámci východného Slovenska. Na týchto svojich výjazdových rokovaniach vláda Slovenskej republiky sa zaviazala a prijala tzv. akčné plány, na základe ktorých sľúbila po každom tomto zasadnutí na tlačovej besede konkrétne počty pracovných miest, sľúbila konkrétne sumy, ktoré pošle týmto regiónom do konca roka 2016 dokonca. Avšak prešlo už veľmi veľa mesiacov a, bohužiaľ, musím konštatovať, že tieto výjazdové rokovania bola jedna veľká marketingová akcia. Totižto od starostov, primátorov, rôznych ministerských úradníkov počúvam dookola len to isté. Nikto nedostal ani cent napriek tomu, že vláda sa v akčných plánoch zaviazala už do konca roka 2016 poslať nejaké finančné prostriedky. Počúvam od podnikateľov, ktorí boli zahrnutí v týchto akčných plánoch, že na ministerstvám žiadna odozva, žiadne reakcie, nič sa nedeje, všetko stojí. A už keď mi povie majiteľ firmy, ktorá v akčnom pláne je definovaná ako strategický zamestnávateľ v jednom z okresov a bola zahrnutá v týchto akčných plánoch, keď mi povie, citujem, že: „Ale prosím ťa, aké akčné plány, veď to bolo divadlo.“ Čiže rád by som poznal odpoveď predsedu vlády, v akom stave, aké je plnenie týchto akčných plánov, čo s nimi ďalej bude a či naozaj išlo len o marketingovú akciu, ktorá daňových poplatníkov stála, nechcem teraz tu trieskať nejaké číslo, ale rádovo desať tisíce eur, pretože takéto výjazdové rokovanie vlády v jednom okrese niečo stojí. Že bolo by naozaj korektné voči východniarom, aby Robert Fico povedal, či tieto sľuby mieni naplniť, alebo nech rovno povie, že ich plniť nebude. Ďakujem pekne.
Bugár, Béla, podpredseda NR SR (2017-09-06):
Ďalej v rozprave vystúpi za klub OĽANO pán poslanec Fecko. Nech sa páči.
Ďuriš Nicholsonová, Lucia, podpredsedníčka NR SR (2017-02-08):
Ďakujeme pekne, pani ministerka. Zareagovať na vás vo faktických poznámkach chce osem pánov poslancov, pani poslankýň. Končím možnosť prihlásiť sa s faktickou poznámkou. Pre istotu prečítam tie mená: pán poslanec Dostál, pán poslanec Kotleba, pani poslankyňa Jurinová, Zimenová, Grausová, pán poslanec Poliačik, pán poslanec Kresák, pani poslankyňa Blahová. Myslím, že sú všetci. Nech sa páči, pán poslanec Dostál, máte slovo.
Šipoš, Michal, poslanec NR SR (2023-11-21):
Ďakujem pekne. Ako si, Igor, povedal, je pravda, že finančné skupiny majú veľkú silu. Majú médiá, majú peniaze, majú svojich poslancov, majú ministrov, ktorí im idú po ruke a dnes sa tu ukazuje, kto na koho strane stojí. Môžem uistiť ľudí na Slovensku, ktorí to pozerajú, že naše hnutie SLOVENSKO stojí na strane obyčajných ľudí, na strane pacientov, na strane tých chorých, ktorí čakajú, že od 1. 1. 2024 budú mať stanovené termíny na tie operácie. Pri tomto zákone okrem pomoci finančným skupinám a oddialení termínov, ktoré od 1. januára 2024 garantovali týmto chorým ľuďom termíny, ide aj o to, ako a kto tým finančným skupinám pomôže. Skrátené legislatívne konanie by som skôr očakával k zákonu o riešení situácií v pediatrii. Tam, je pravda, že je veľký problém a sú skutočne ohrozené životy, tam to kolabuje. Toto som očakával, že s týmto prídete. Ale tu, že budeme pomáhať a vy chcete pomôcť finančným skupinám a ešte oddialiť zákon, ktorý mal platiť od 1. 1. 2024, toto veľmi nevyzerá na pomoc pacientom. Preto vás chcem požiadať, pani ministerka, aby ste predniesli pozmeňujúci návrh, ktorý zagarantuje 1. 1. 2024, že tí ľudia, tí chorí ľudia, o ktorých hovoril Igor Matovič, budú mať tie termíny. Budú vedieť, kedy ich zoperujú tí ľudia a keď ich nezoperujú tí lekári, tak budú mať garanciu, že ich zoperujú niekde v zahraničí a finančné skupiny, ktoré, ktoré vlastnia poisťovne, im tie operácie preplatia. Tak ako tu robí všeobecná štátna zdravotná poisťovňa... (Prerušenie vystúpenia časomerom.)
P. Hrušovský, predseda NR SR: (2005-05-24):
(Hlasovanie.) 138 prítomných, 135 za návrh, 1 proti, 2 sa zdržali. Body zo spoločnej správy 18, 19 a 151 sme schválili. Teraz budeme hlasovať o bodoch 21 a 22 a zároveň o bodoch 26 a 28, ktoré spolu súvisia. Gestorský výbor odporúča...
Zmajkovičová, Renáta, podpredsedníčka NR SR (2013-10-24):
V rozprave teraz vystúpi pán poslanec Galko. Pripraví sa pani poslankyňa Ritomská.
Šeliga, Juraj, podpredseda NR SR (2020-11-04):
Pán poslanec, poprosím vás, pozrite, poviem pánovi poslancovi Blanárovi, ako všetci, neviem, čo povedal, ale určite sa mu žiadna funkcia nebude pozastavovať. A o tomto nedám ani hlasovať. Niekedy aj ľudsky je, aj ľudsky je ťažké pre predsedajúceho zostať ticho, keď počúva niektoré výroky. Takže to vnímam asi, že pán poslanec Blanár je tiež človek. Dobre. Pán poslanec, pán podpre... (Reakcia z pléna.) A, samozrejme, pán poslanec Pročko. Dobre! Poprosím vás, poprosím vás. Pán poslanec, pod... Pán podpredseda Grendel, nech sa páči, procedurálny návrh.
Šimečka, Michal, podpredseda NR SR (2024-01-25):
Ideme na ďalšiu otázku na pána premiéra, ktorá je od poslanca Jozefa Pročka a znie: „Pán premiér, z môjho pohľadu je návšteva susedného štátu tesne za našimi hranicami s ignoráciou ich hlavného mesta Kyjev neúctou. Prečo ste nenavštívili hlavné mesto a neprejavili tak úctu Ukrajine?" Pán premiér.
Kaník, Ľudovít, poslanec NR SR (2015-04-22):
No dorazili do parlamentu noty, tak sme mohli začať z hodinovou, s hodinovou, s hodinovým zdržaním rokovať, pretože dovtedy parlament nebol schopný, vládna väčšina nebola schopná, pretože nevedela o čom. Takže vláda nadiktovala a teraz sa to ide vykonať. Najviac sa tu bude operovať tým, že všetci podpísali, dohodli sa, živnostníci súhlasili a ja sa pýtam, no a čo mali robiť, keď ste im nič iné neponúkli a povedali si, lepší vrabec v hrsti ako holub na streche, ale čo vlastne ste im ponúkli? Za 50 % hodnoty pohľadávky ide vláda získať 100-percentnú bonitnú pohľadávku, pretože Váhostav má zazmluvnené 1,5 mld. výkonov, kde to bude platiť vláda, kde to bude vymáhať a vymôže to, vymôže 100 %, takže ide zarobiť na živnostníkoch 50 % a podľa slov pána Roberta Fica ešte k tomu dostane aj príslušnú časť akcií firmy Váhostav. Pretože, keď túto ponuku zoberú, tak budú presúvať na vládu aj príslušný počet akcií. A to, čo predtým, tá alternatíva je samozrejme absolútne nezaujímavá, pretože povedať, že teraz dostaneš nejakých možno 20-25 % a potom čakaj 5 rokov na ukončenie reštrukturalizačného procesu a potom budeš môcť vymáhať ďalej, to je na smiech. Samozrejme, nikto takúto, takéto riziko znášať nebude, všetci sa budú snažiť predať aspoň za 50 %, ale je to nespravodlivé a nie je na to ani jediný spravodlivý dôvod. Vláda by mala odkúpiť za plnú hodnotu, keď chce odkúpiť túto pohľadávku, pretože tieto peniaze od Váhostavu vymôže započítaním pohľadávok a tak aj bude postupovať. Toto SDKÚ-DS od samého počiatku navrhovala, ale nie za úbohých 50 %... (Prerušenie vystúpenia časomerom.)
Mihalik, Marcel, poslanec NR SR (2022-05-04):
Pán predseda, dajte hlasovať o návrhu ústavného zákona ako celku s odporúčaním gestorského výboru schváliť.
Šeliga, Juraj, podpredseda NR SR (2021-05-04):
Ďakujem pekne. Nech sa páči, pán poslanec, prosím informujte nás o výsledku rokovania výborov o tomto návrhu zákona.
Šimečka, Michal, podpredseda NR SR (2024-06-12):
Pán poslanec Krajčí s reakciou.
Š. Zelník, poslanec: (2001-09-05):
I. Presperín, podpredseda NR SR: Ďakujem. Ďalej v rozprave vystúpi pani poslankyňa Tóthová, po nej pani poslankyňa Sárközy, čím ukončíme rozpravu. Nech sa páči.
Zajac, Pavol, poslanec NR SR (2013-06-20):
Pán kolega, vo svojom vystúpení ste hovorili určité štatistiky. Ja zopakujem to, čo som hovoril pri zákone o spotrebiteľských úveroch. Pani štátna tajomníčka ministerstva spravodlivosti povedala, minulý rok 582 000 začatých exekučných konaní, z toho väčšina od nebankových subjektov. V týchto dňoch som si pozrel reportáž v relácii Občan za dverami. Tam znova pani štátna tajomníčka povedala, 30 tisíc dôchodcov je dnes exekvovaných, návrh je na ďalších 42 tisíc, väčšina od nebankových subjektov. To sú alarmujúce čísla. Súdy sú zahltené týmito exekučnými podaniami. Štát v takom prípade musí zasiahnuť. Štát reguluje predaj, teda napríklad zbraní a ďalšie veci, štát musí v takom prípade určiť hranicu, kde je miera ročných percentuálnych nákladov týchto nebankových subjektov. Ja som taký návrh zákona dal. Štát musí, som presvedčený o tom, že chrániť slabšieho. Majú právo aj tieto subjekty na spravodlivosť, na spravodlivý rozsudok, na vymáhanie svojich pohľadávok, ale na druhej strane nemôže to ísť do takej miery, že 30 tisíc, možno 70 tisíc dôchodcov tu bude žiť zo 60 % životného minima. To znamená zo 116 eur. Toto sa musí zmeniť, štát musí určiť hornú hranicu úrokov pri týchto spotrebiteľských úveroch a štát musí toto životné minimum zmeniť. Ľudia nedokážu žiť zo 116 eur mesačne.
Figeľ, Ján, podpredseda NR SR (2015-03-10):
Nech sa páči, s reakciou pán minister. Môžete ho zapnúť. Nech sa páči.
Ďuriš Nicholsonová, Lucia, podpredsedníčka NR SR (2017-09-14):
Vyhlasujem všeobecnú rozpravu k tomuto bodu za skončenú. Predsa len sa opýtam ešte pána navrhovateľa, či je v rámci záverečného slova... Nie je tomu tak. Pán spravodajca? Nie, nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Návrh zákona je uverejnený ako tlač 683. Návrh na jeho pridelenie na prerokovanie výborom je v rozhodnutí pod č. 706. A teraz by tu mal byť pán poslanec Viskupič, lebo by som mu mala dať slovo. (Reakcia z pléna.)T o mi sem nikto nenapísal. Tak, žiaľbohu, dobre, tak som si to nacvičila pre ďalšiu schôdzu. Tak teda pristúpime k prvému čítaniu o návrhu poslancov Národnej rady Slovenskej republiky Petry Krištúfkovej, Zuzany Šebovej a Borisa Kollára na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov . Návrh zákona má tlač 641, návrh na jeho pridelenie na prerokovanie výborom je v rozhodnutí pod č. 662. Nech sa páči, pani poslankyňa Petra Krištúfková nám predmetný návrh zákona uvedie.
Ďuriš Nicholsonová, Lucia, podpredsedníčka NR SR (2017-05-16):
Nech sa páči, pán spravodajca, chcete vystúpiť v rámci záverečného slova? Nie, nie je tomu tak. Prerušujem rokovanie o tomto bode programu. Ďalším bodom programu je návrh poslancov Národnej rady Slovenskej republiky Martina Fedora a Martina Glváča na prijatie Deklarácie Národnej rady Slovenskej republiky o nevyhnutnosti podpory obrany Slovenskej republiky . Návrh je uverejnený pod tlačou 519 a správa výboru má tlač 519a. Teraz dávam slovo pánovi poslancovi Martinovi Fedorovi, aby svoj návrh zákona uviedol. Nech sa páči.
P. Hrušovský, podpredseda NR SR: (2002-08-19):
(Hlasovanie.) 98 prítomných, 14 za, 43 proti, 40 sa zdržalo, 1 nehlasoval. Neschválili sme pripomienku pod bodom 3. A. Hoffmann, poslanec: Hlasujeme o štvrtom návrhu prezidenta Slovenskej republiky, s odporúčaním gestorského výboru schváliť.